# Úradný vestník L 21/2023

| | ISSN 1977-0790 |
| --- | --- |
| Úradný vestník
  Európskej únie | L 21 |
| | |
| Slovenské vydanie | Právne predpisy | Ročník 6623. januára 2023 |

ISSN 1977-0790

Úradný vestník

Európskej únie

L 21

Slovenské vydanie

Právne predpisy

Ročník 6623. januára 2023

---

| Obsah | | I   Legislatívne akty | Strana |
| --- | --- | --- | --- |
| | | NARIADENIA |
| | * | Nariadenie Európskeho parlamentu a Rady (EÚ) 2023/144 z 18. januára 2023, ktorým sa zrušuje nariadenie Rady (EHS) č. 1108/70, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou, a ktorým sa zrušuje nariadenie Komisie (ES) č. 851/2006 stanovujúce obsah rôznych položiek účtovnej osnovy podľa prílohy I k nariadeniu Rady (EHS) č. 1108/70 | 1 |
| | | ROZHODNUTIA |
| | * | Rozhodnutie Európskeho parlamentu a Rady (EÚ) 2023/145 z 18. januára 2023, ktorým sa ruší smernica Rady 89/629/EHS | 3 |

Obsah

I   Legislatívne akty

Strana

NARIADENIA

*

Nariadenie Európskeho parlamentu a Rady (EÚ) 2023/144 z 18. januára 2023, ktorým sa zrušuje nariadenie Rady (EHS) č. 1108/70, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou, a ktorým sa zrušuje nariadenie Komisie (ES) č. 851/2006 stanovujúce obsah rôznych položiek účtovnej osnovy podľa prílohy I k nariadeniu Rady (EHS) č. 1108/70

1

ROZHODNUTIA

*

Rozhodnutie Európskeho parlamentu a Rady (EÚ) 2023/145 z 18. januára 2023, ktorým sa ruší smernica Rady 89/629/EHS

3

| SK | Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.
  Názvy všetkých ostatných aktov sú vytlačené tučným písmom a je pred nimi hviezdička. |
| --- | --- |

SK

Akty, ktoré sú vytlačené obyčajným písmom, sa týkajú každodennej organizácie poľnohospodárskych záležitostí a sú spravidla platné len obmedzenú dobu.

Názvy všetkých ostatných aktov sú vytlačené tučným písmom a je pred nimi hviezdička.

---

I Legislatívne akty

NARIADENIA

| 23.1.2023 | SK | Úradný vestník Európskej únie | L 21/1 |
| --- | --- | --- | --- |

23.1.2023

SK

Úradný vestník Európskej únie

L 21/1

---

NARIADENIE EURÓPSKEHO PARLAMENTU A RADY (EÚ) 2023/144

z 18. januára 2023,

ktorým sa zrušuje nariadenie Rady (EHS) č. 1108/70, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou, a ktorým sa zrušuje nariadenie Komisie (ES) č. 851/2006 stanovujúce obsah rôznych položiek účtovnej osnovy podľa prílohy I k nariadeniu Rady (EHS) č. 1108/70

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 91,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

po porade s Výborom regiónov,

konajúc v súlade s riadnym legislatívnym postupom (2),

keďže:

| (1) | Európsky parlament, Rada a Komisia potvrdili v Medziinštitucionálnej dohode z 13. apríla 2016 o lepšej tvorbe práva (3) svoj spoločný záväzok aktualizovať a zjednodušiť právne predpisy Únie. |
| --- | --- |

(1)

Európsky parlament, Rada a Komisia potvrdili v Medziinštitucionálnej dohode z 13. apríla 2016 o lepšej tvorbe práva (3) svoj spoločný záväzok aktualizovať a zjednodušiť právne predpisy Únie.

| (2) | Je vhodné pravidelne analyzovať acquis Únie, aby bolo možné ho aktualizovať a podľa možnosti znížiť jeho objem. Zrušenie zastaraných právnych predpisov pomáha zachovať transparentnosť, zrozumiteľnosť a ľahké použitie legislatívneho rámca Únie členskými štátmi a príslušnými zainteresovanými stranami. |
| --- | --- |

(2)

Je vhodné pravidelne analyzovať acquis Únie, aby bolo možné ho aktualizovať a podľa možnosti znížiť jeho objem. Zrušenie zastaraných právnych predpisov pomáha zachovať transparentnosť, zrozumiteľnosť a ľahké použitie legislatívneho rámca Únie členskými štátmi a príslušnými zainteresovanými stranami.

| (3) | V nariadení Rady (EHS) č. 1108/70 (4) sa od členských štátov vyžaduje, aby podávali správy o výdavkoch na infraštruktúru železničnej, cestnej a vnútrozemskej vodnej dopravy, ako aj o zisteniach týkajúcich sa využívania takejto infraštruktúry. |
| --- | --- |

(3)

V nariadení Rady (EHS) č. 1108/70 (4) sa od členských štátov vyžaduje, aby podávali správy o výdavkoch na infraštruktúru železničnej, cestnej a vnútrozemskej vodnej dopravy, ako aj o zisteniach týkajúcich sa využívania takejto infraštruktúry.

| (4) | Nariadenie (EHS) č. 1108/70 obsahuje zastarané ustanovenia a vymedzenia pojmov a je nekonzistentné a nezlučiteľné s novšími právnymi aktmi Únie, ktoré sú v platnosti a ktorými sa členským štátom ukladá povinnosť nahlasovať údaje o investíciách do dopravnej infraštruktúry a o jej využívaní. |
| --- | --- |

(4)

Nariadenie (EHS) č. 1108/70 obsahuje zastarané ustanovenia a vymedzenia pojmov a je nekonzistentné a nezlučiteľné s novšími právnymi aktmi Únie, ktoré sú v platnosti a ktorými sa členským štátom ukladá povinnosť nahlasovať údaje o investíciách do dopravnej infraštruktúry a o jej využívaní.

| (5) | Nariadenie (EHS) č. 1108/70 je spojené s nadmernými administratívnymi ťažkosťami pri zbere údajov požadovaných uvedeným nariadením. Od roku 2005 poskytujú takéto údaje len štyri členské štáty. |
| --- | --- |

(5)

Nariadenie (EHS) č. 1108/70 je spojené s nadmernými administratívnymi ťažkosťami pri zbere údajov požadovaných uvedeným nariadením. Od roku 2005 poskytujú takéto údaje len štyri členské štáty.

| (6) | Nariadenie (EHS) č. 1108/70 by sa preto malo zrušiť, aby sa odstránili nezrovnalosti v právnom poriadku Únie a aby sa prispelo k zjednodušeniu právnych predpisov Únie odstránením právneho aktu, ktorý je v súčasnosti zastaraný. |
| --- | --- |

(6)

Nariadenie (EHS) č. 1108/70 by sa preto malo zrušiť, aby sa odstránili nezrovnalosti v právnom poriadku Únie a aby sa prispelo k zjednodušeniu právnych predpisov Únie odstránením právneho aktu, ktorý je v súčasnosti zastaraný.

| (7) | Keďže nariadením Komisie (ES) č. 851/2006 (5) sa vykonáva nariadenie (EHS) č. 1108/70, jeho účel sa zrušením nariadenia (EHS) č. 1108/70 skončí. Nariadenie (ES) č. 851/2006 by sa preto tiež malo zrušiť, |
| --- | --- |

(7)

Keďže nariadením Komisie (ES) č. 851/2006 (5) sa vykonáva nariadenie (EHS) č. 1108/70, jeho účel sa zrušením nariadenia (EHS) č. 1108/70 skončí. Nariadenie (ES) č. 851/2006 by sa preto tiež malo zrušiť,

PRIJALI TOTO NARIADENIE:

Článok 1

Nariadenia (EHS) č. 1108/70 a (ES) č. 851/2006 sa zrušujú.

Článok 2

Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Štrasburgu 18. januára 2023

Za Európsky parlament

predsedníčka

R. METSOLA

Za Radu

predsedníčka

J. ROSWALL

---

(1)  Stanovisko z 26. októbra 2022 (zatiaľ neuverejnené v úradnom vestníku).

1

(2)  Pozícia Európskeho parlamentu z 13. decembra 2022 (zatiaľ neuverejnená v úradnom vestníku) a rozhodnutie Rady z 19. decembra 2022.

2

(3)  
  Ú. v. EÚ L 123, 12.5.2016, s. 1.

3

(4)  Nariadenie Rady (EHS) č. 1108/70 zo 4. júna 1970, ktorým sa zavádza účtovný systém pre výdavky na infraštruktúru v súvislosti so železničnou, cestnou a vnútrozemskou vodnou dopravou (Ú. v. ES L 130, 15.6.1970, s. 4).

4

(5)  Nariadenie Komisie (ES) č. 851/2006 z 9. júna 2006 stanovujúce obsah rôznych položiek účtovnej osnovy podľa prílohy I k nariadeniu Rady (EHS) č. 1108/70 (Ú. v. EÚ L 158, 10.6.2006, s. 3).

5

---

ROZHODNUTIA

| 23.1.2023 | SK | Úradný vestník Európskej únie | L 21/3 |
| --- | --- | --- | --- |

23.1.2023

SK

Úradný vestník Európskej únie

L 21/3

---

ROZHODNUTIE EURÓPSKEHO PARLAMENTU A RADY (EÚ) 2023/145

z 18. januára 2023,

ktorým sa ruší smernica Rady 89/629/EHS

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 100 ods. 2,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

po porade s Výborom regiónov,

konajúc v súlade s riadnym legislatívnym postupom (2),

keďže:

| (1) | Európsky parlament, Rada a Komisia potvrdili v Medziinštitucionálnej dohode z 13. apríla 2016 o lepšej tvorbe práva (3) svoj spoločný záväzok aktualizovať a zjednodušiť právne predpisy Únie. |
| --- | --- |

(1)

Európsky parlament, Rada a Komisia potvrdili v Medziinštitucionálnej dohode z 13. apríla 2016 o lepšej tvorbe práva (3) svoj spoločný záväzok aktualizovať a zjednodušiť právne predpisy Únie.

| (2) | V smernici Rady 89/629/EHS (4) sa stanovilo, že lietadlá, ktoré prekročili príslušné normy pre emisie hluku podľa uvedenej smernice, by mohli pokračovať v prevádzke, ak už boli zapísané v národnom registri členského štátu. Uplatnila však pravidlo o nepridaní: po nadobudnutí účinnosti uvedenej smernice neboli možné žiadne nové registrácie takýchto lietadiel. |
| --- | --- |

(2)

V smernici Rady 89/629/EHS (4) sa stanovilo, že lietadlá, ktoré prekročili príslušné normy pre emisie hluku podľa uvedenej smernice, by mohli pokračovať v prevádzke, ak už boli zapísané v národnom registri členského štátu. Uplatnila však pravidlo o nepridaní: po nadobudnutí účinnosti uvedenej smernice neboli možné žiadne nové registrácie takýchto lietadiel.

| (3) | Smernicou Európskeho parlamentu a Rady 2006/93/ES (5) sa zaviedlo úplné vyradenie všetkých lietadiel, ktoré nesplnili príslušné normy pre emisie hluku, vrátane tých, na ktoré sa predtým vzťahovala smernica 89/629/EHS, a to bez ohľadu na to, či boli registrované alebo nie. To viedlo k situácii, keď dotknuté lietadlá už nemohli lietať vo vzdušnom priestore Únie a museli sa odstrániť z národných registrov členských štátov. |
| --- | --- |

(3)

Smernicou Európskeho parlamentu a Rady 2006/93/ES (5) sa zaviedlo úplné vyradenie všetkých lietadiel, ktoré nesplnili príslušné normy pre emisie hluku, vrátane tých, na ktoré sa predtým vzťahovala smernica 89/629/EHS, a to bez ohľadu na to, či boli registrované alebo nie. To viedlo k situácii, keď dotknuté lietadlá už nemohli lietať vo vzdušnom priestore Únie a museli sa odstrániť z národných registrov členských štátov.

| (4) | V dôsledku toho je smernica 89/629/EHS zastaraná, a preto by sa mala zrušiť, |
| --- | --- |

(4)

V dôsledku toho je smernica 89/629/EHS zastaraná, a preto by sa mala zrušiť,

PRIJALI TOTO ROZHODNUTIE:

Článok 1

Smernica 89/629/EHS sa zrušuje.

Článok 2

Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

V Štrasburgu 18. januára 2023

Za Európsky parlament

predsedníčka

R. METSOLA

Za Radu

predsedníčka

J. ROSWALL

---

(1)  Stanovisko z 26. októbra 2022 (zatiaľ neuverejnené v úradnom vestníku).

1

(2)  Pozícia Európskeho parlamentu z 13. decembra 2022 (zatiaľ neuverejnená v úradnom vestníku) a rozhodnutie Rady z 19. decembra 2022.

2

(3)  
  Ú. v. EÚ L 123, 12.5.2016, s. 1.

3

(4)  Smernica Rady 89/629/EHS zo 4. decembra 1989 o obmedzení emisií hluku civilných podzvukových lietadiel (Ú. v. ES L 363, 13.12.1989, s. 27).

4

(5)  Smernica Európskeho parlamentu a Rady 2006/93/ES z 12. decembra 2006 o regulácii prevádzky lietadiel podľa časti II kapitoly 3 zväzku I prílohy 16 k Dohovoru o medzinárodnom civilnom letectve, druhé vydanie (1988) (Ú. v. EÚ L 374, 27.12.2006, s. 1).

5

---